cyanic-selkie/wikianc huggingface dataset:
Елевација (перспектива)
Елевацијата е најчесто практикуваната метода за прикажување на конфигурацијата и деталите на 3-димензионален предмет во две димензии. Фасадите на зградите се прикажуваат со елевација во архитектонското и техничкото цртање.
Елевациите се најчест вид на проекција за приказ на изгледот на надворешноста на една зграда или градба. За оваа цел често се користат и перспективи. Елевацијата на една градба се бележи во однос на страните на светот на кои се протега; правецот од кој гледа набљудувачот. На пример. северната елевација на една зграда е страната која е најблиску свртена до географскиот север според компасот.
Внатрешните елевации се користат за прикажување на детали во ентериерот како столаријата и украсите.
Во градежништвото, елевациите се неперспективни погледи на една градба. Тие се цртаат по размер, како би можеле да се извршат мерења од секој потребен аспект. Плановите можат да бидат во форма на бидат предни, задни и странични елевации. Во елевациите се назначени висините на гредите, позицијата на крајната наклонетост на земјиштето, надворешните дообработки, накосеноста на покривот и други детали потребни за оформување на обликот и надворешниот изглед на еден градежен објект.
Надворешни врски
Multiview orthographic projection
Изабел Лардизабал
Изабел Лардизабал (родена на 15 февруари 1968 година) е пливачка од Хондурас. Таа се натпреварувала во два настана на Летните олимписки игри 1984 година.
Баргишов
Баргишов (Bargischow) — општина во округот Западна Померанија-Грајфсвалд, во Мекленбург-Западна Померанија, Германија.
Баргишов се наоѓа на околу 5 километри источно од ханзеатскиот град Анклам. Железничката линија помеѓу Берлин и Штралзунд поминува низ општината и Возеров.
Тврдина Треска
Тврдината Треска е тврдина која се наоѓа на планината Рудник, Србија.
Пашинорувски манастир
Местоположба
Манастирот се наоѓа надвор од селото Пашино Рувци, во неговиот источен дел, на оддалеченост од околу километар и пол од него.
Градби
Во склоп на манастирот влегуваат една црква, конак, чешма и помошни објекти.
Црква „Св. Ѓорѓи“
Црквата е единствениот храм во манастирот.
Конаци
Во дворот на манастирот се наоѓа импозантен конак.
Алт Кренцлин
Алт Кренцлин (Alt Krenzlin) — општина во округот Лудвигслуст-Пархим, во Мекленбург-Западна Померанија, Германија.
Клод Дебиси
Клод Дебиси (, -, ) е прочуен француски композитор. Инспириран од симболизмот во поезијата и од импресионизмот во сликарството, тој создадал сопствен мајчин јазик и нов стил во музиката - импресионизмот. Неговото дело, засновано врз природната непосредност во изразувањето ја потиснало Вагнеровата доминација и со што ги поставил темелите на модерната музика. ,.
Марија Лардизабал
Марија Лардизабал (родена на 15 февруари 1968 година) е пливачка од Хондурас. Таа се натпреварувала во два настана на Летните олимписки игри 1984 година. Таа била првата жена што го претставувала Хондурас на Олимпијадата.
Грамаѓе (Дабниште)
Грамаѓе — населба од римското време во атарот на селото Дабниште, Македонија. На 500 метри западно од селото, од десната страна на патот за Ресава, на една блага падина има фрагменти од керамички садови и грамади од градежен камен. Најдена е една профилирана ара со претстава на букранион. Арата се наоѓа пред портата на В. Пенков Мишев.
ОУ „Гоце Делчев“ - Еднокуќево
Училиштето „Гоце Делчев“ во с. Еднокуќево е подрачно училиште на централното основно училиште од село Босилово, Општина Босилово.
Ципокрилци
Ципокрилците или опнокрилците (научно: ред Hymenoptera) се голема група на инсекти, со преку 100 000 опишани видови. Се одликуваат со тоа што живеат во големи семејства (социјални инсекти) со сложена структура и заемодејства. Осите, мравките и пчелите припаѓаат во овој ред. Името им доаѓа од старогрчките зборови ὑμήν (хумен, значи мембрана или ципа) и πτερόν (птерон, значи крило). Според ова, нивните крила се ципести или мембранести.
Се разликуваат два подреда на ципокрилци. Symphyta имаат т.н. седечки стомак (широка врска меѓу тораксот и абдоменот), додека Apocrita имаат висечки стомак (меѓу првиот и вториот абдоменален сегмент постои стеснување кое му дава подвижност на останатиот дел од абдоменот). Ларвите на симфитите се главно растенојадни, а кај апокритите најчесто се месојадни или паразитски. Што се однесува до потеклото на ципокрилците и филогенијата во рамките на редот, постојат големи несогласувања меѓу различните автори. За предокот на ципокрилците постојат повеќе хипотези, а и меѓусебните односи на групите Aculeata и Parasitica во рамките на подредот Apocrita различно се толкуваат.
Глава
Главата може да биде ортогнатна - кога усните органи се поставени во низа одгоре надолу и прогнатна - кога усните органи се поставени во низа кон напред. Меѓу овие две структурни положби на усните органи постои и меѓуструктура, кога усните органи се поставени накосо на долу или накосо кон напред. Топографски, површината на главата се дели на теме (vertex), чело (frons), тил (occiput) и образи (gena). На страните од главата се сместени две, обично добро развиени, сложени очи со овален или поретко потковичест облик. Дорзално на главата се наоѓаат три очели поставени во вид на триаголник. Меѓу сложените очи се наоѓаат антенските вдлабнатинки во кои се всадени антените. Антените по облик и по број на членчиња се многу разновидни - кончести, перести, со 4 до 70 членчиња. Симфитите обично имаат 9 членчиња, мажјаците од фамилиите Sphecoidea, Apoidea, Vespoidea и Scolioidea имаат 13, а женките 12 членчиња. На антените се поставени различни сетилни органи.
Непосредно под антенските вдлабнатинки или нешто пониско се наоѓа специфична површина - клипеус (clipeus), која со епистомски шав е одвоена од лицето. Доколку овој шав е редуциран, тогаш горната ивица на клипеусот е ограничена со две тенторијални јамички. На задниот дел од главата се наоѓа фораменот - отвор за преминување на внатрешните органи во тораксот. Под фораменот е сместена главената капсула која е широко отворена, при што образува лабио-магзиларен отвор, односно отвор за рилката. Тука е сместен лабиомагзиларниот комплекс, кој заедно со мандибулите (вилиците) го образува усниот апарат.
Граден дел - торакс
Според градбата на тораксот, ципокрилците се делат на две групи: Symphyta, кај кои градите (како и кај повеќето инсекти) се состојат од три делови: про-, мезо- и метаторакс и Apocrita, каде во составот на градите влегува и првиот абдоменален сегмент кој се нарекува проподеум. Стернитот на протораксот обично е целосно редуциран, што значи дека протораксот е граден само од проплеури. Кај пчелите и сфекоидните оси, задните агли од протораксот образуваат израстоци кои ги прекриваат отворите на трахеалниот систем.
Мезотораксот е најдобро развиен дел од тораксот кај ципокрилците. Под кутикулата на мезотораксот се наоѓаат моќни мускули кои ги движат предните крила. Кај бескрилните форми овој дел од тораксот е прилично редуциран.
Крила
Ципокрилците поседуваат два пара на мембранести (ципести или опнасти) крила кои во текот на летот се споени со еден ред од кукички - хамули. Задниот пар на крила е обично нешто помал од предниот. Постојат големи разлики во обликот, степенот на развиеност и нерватурата на крилата. Надолжните и напречните нерви образуваат околу 20 ќелии. На предниот раб на предните крила, близу средината, се наоѓа силно хитинизирано поле наречено крилно око. Споредбата на крилните нерви со тие на другите инсекти е отежната, бидејќи се многу променети во однос на основниот градбен тип поради развојот на бројни напречни нерви. Среде ципокрилците има и бескрилни форми.
Кај видовите кај кои дошло до редукција на задниот пар крила и метатораксот е исто така редуциран. Кај симфитите (освен фамилијата Cephidae) на метатораксот се воочуваат два округли испапчувања - спиракулуми. Странично метатораксот е поделен на метаепимера и на метаепистернум. Обично метаепистернумот е силно редуциран. На задниот крај од метанотумот се спојуваат третиот пар на кокси (бутови), а дорзално вториот пар крила.
Екстремитети
Екстремитетите (нозете) на ципокрилците се состојат од бут (coxa), трохантер (trochanter), фемур (femur), тибија (tibia) и тарзус (tarsus). Кај симфитите, Ichneumonoidea и многу апокрити, трохантерот е двочлен, односно како втор член се јавува трохантелос. Тарзусот се состои од 5 кратки членчиња, освен кај Halcida каде може да ги има 3-4. Тарзусите често се снабдени со кукички и запчиња. Овие структури се јавуваат и на фемурот, а на врвот од тибиите се наоѓаат повеќе или помалку развиен еперони - боцки. Нозете се прилагодени за различни функции: одење, копање, придржување на пленот (кај паразитските оси), за собирање и пренесување на нектарот кај пчелите, кај мажјаците за придржување на женката. Првиот пар на нозе се наоѓа близу главата и механички е споен со неа, така што има координирана работа со горната вилица. Ова е од големо значење при правењето на гнездото.
Абдомен - стомак
Абдоменот се состои од 10 сегменти. Првиот влегува во состав на тораксот кај симфитите, така што првиот видлив абдоменален сегмент е, всушност, втор. Сегментите се изградени од тергити и стернити одвоени меѓусебно со мембрани. На страните од тергитите се отвора трахеалниот систем. Обично има 8 пара на стигми. Врвните абдоменални сегменти, од 8-от кај женката и од 9-от кај мажјакот, се силно изменети и влегуваат во состав на половиот апарат. Седмиот стернит кај женката е исто така силно изменет. Многу е развиен, свиен наназад и се нарекува гипопигиум. Првиот сегмент од абдоменот, морфолошки вториот, кај апокритите е исто така изменет. Тој образува дршка - петиола, која ја овозможува подвижноста на абдоменот. Во составот на петиолата влегува само тергит, додека кај Ammophila стернит. Кај некои претставници од Halcida петиолата е силно редуцирана, така што абдоменот е речиси седечки. Кај фамилијата Braconidae првите три абдоменални сегменти се споени, така што и браздата меѓу 2 и 3-от сегмент не се забележува. Кај некои мажјаци 6-от тергит е обрабен со пигидијално поле, кое служи за исфрлање на земјата при градењето на гнездо.
Лионско метро
Лионското метро (Métro de Lyon) е метро систем што служи на Метрополата Лион, Франција. Прво отворена во 1974 година, во моментот се состои од четири линии, кои опслужуваат 40 станици и опфаќаат 32 km на трасата. Дел од системот на претпријатието „Лионски јавен превоз (TCL)“, тој е поддржан од два жично-влечени возови и трамвајска мрежа.
За разлика од другите француски метро системи, но како претпријатијата Француски железници, и париски железнички превоз, возовите на лионското метро работат налево. Ова е резултат на нереализиран проект за водење на метро во предградијата на постојните железнички линии. Мерачот на оптоварување за сите линии е 2,90 m, повеќе дарежлив од просекот за метроата во Европа. Лионското метро својата вдаховение го должи на монтреалското метро кое е изградено неколку години пред тоа и има слични (потесни) вагони со гумени тркала. Неделното користење било 740.000 патници во 2011 година.
Космос-1990
Космос-1990 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 12 јануари 1989 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1990 бил сателит наменет за истражување на природните богатства на Земјата.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,8 минути, додека аголот на наклонетост на орбиталната рамнина во однос на рамнината на екваторот изнесувала 82,5°. Најголемото растојание од Земјата го достигнал на 269 км, а најмалото на 261.
Барнштет (Саксонија-Анхалт)
Барнштет (Barnstädt) — општина во округот Зале, во Саксонија-Анхалт, Германија. Членка е на општинската заедница Вајда.
Овоштарник
Овоштарник — место засадено со овошни дрва, односно тоа е замјоделска површина каде постои намерно садење дрвја или грмушки, кои се одгледуваат за производство на храна. Овоштарниците содржат дрвја за производство на овошје или јаткасти плодови, кои генерално се одгледуваат за комерцијално производство. Овоштарниците понекогаш се појавуваат и во големите градини, каде што служат естетска, покрај производствената цел. Овошната градина обично е синоним за овоштарник, иако е поставена на помало некомерцијално ниво и може да има поголема застапеност на грмушки на бобинки (шумски плодови) во однос на овошните дрвја. Овоштарниците во умерените климатски зони се уредени во дрворедна мрежа, со косена трева или со гола обработена почва што го олеснува собирањето зрелите плодови на овошјето. Обработката на овоштарниците подразбира орање, кастрење, заштита на дрвјата од инсекти и болести, берба, а посебен метод за размножување и модифицирање на овошните дрва во овоштарството е калемењето.
NGC 1103
NGC 1103 — спирална галаксија во соѕвездието Еридан, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1103 се споменува и како MCG -2-8-5.
Податоци од набљудување
Според морфолошката класификација на галаксиите, NGC 1103 е од видот SBb. Видливиот сјај со голо око изнесува 12,9 m, а оној во рамките на интервалот од минималната до максималната честота 13,6 m, додека површинскиот сјај изнесува 12,9 m/лм2. NGC 1103 има привидни димензии од 2,2' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 48 м 6 с, а неговата деклинација, односно висината на лакот на тој агол, - 13° 57' 34". Положбениот агол на објектот е во износ од 45°.
Други поделби
Проучување на NGC 1103 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 10597. Во рамките на атласот на длабокото небо, Уранометрија 2000.00, објектот припаѓа на групата означена со бројот 265; додека во Каталогот на основни ѕвезди (GSC) е групиран под бројот 5292. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1467.
Ернст Хопенберг
Ернст Хопенберг (германски: Ernst Hoppenberg, Бремен, 26 јули 1878 - Кирн, 29 септември 1937) бил германски пливач и двоен олимписки победник.
Биографија
Како син на сопственик на, во тоа време, единствениот јавен затворен базен во Бремен, почнал да се занимава со пливање многу рано. Пред да учествува на Олимписките игри во Париз во 1900 година, освоил две златни медали, но бил двапати шампион во Германија, 100 метри слободно и назад.
Тој исто така бил член на тимот на германскиот ватерполо, но не учествувал на германскиот турнир за ватерполо од 1900 година.
Блезевиц
Блезевиц (Blesewitz) — општина во округот Западна Померанија-Грајфсвалд, во Мекленбург-Западна Померанија, Германија.
Тројанов град
Тројанов град  е тврдина која се наоѓа на планината Цер, Србија. Денеска, од неа може да се види одбранбениот ѕид кој се наоѓа на 800 метри надморска висина. Објектот се поврзува со митскиот демон Тројан.
NGC 3023/2
NGC 3023/2 — галаксија во соѕвездието Секстант, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 3023/2 се споменува и како MK 1236, NPM1G +00.0273.
Откривање
Објектот е откриен на 10 март 1880 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 3023/2 е од видот C. Видливиот сјај со голо око изнесува 14 m, а оној во рамките на интервалот од минималната до максималната честота 15 m, додека површинскиот сјај изнесува 10 m/лм2. NGC 3023/2 има привидни димензии од 0,3' х 0,1'.
Други поделби
Проучување на NGC 3023/2 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 28275. Во рамките на атласот на длабокото небо, Уранометрија 2000.00, објектот припаѓа на групата означена со бројот 233; додека во Каталогот на основни ѕвезди (GSC) е групиран под бројот 236. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1318.
Желковица (Дабниште)
Желковица — некропола од римското време во атарот на селото Дабниште, Македонија. Во лозјето на К. Мано, што се наоѓа 1 километар северно од селото, е откриена надгробна стела со претстава на маж и жена со две деца. Откриени се и повеќе гробови.
Брезегард кај Елдена
Брезегард кај Елдена (Bresegard bei Eldena) — општина во округот Лудвигслуст-Пархим, во Мекленбург-Западна Померанија, Германија.
Црвенокап мангабеј
Црвенокап мангабеј или беловратен мангабеј — вид примат од семејството на старосветските мајмуни (Cercopithecidae). Примероци од ова животно можат да се погледаат во Зоолошката градина во Скопје.
Опис
Телото на овој мајмун е прекриено со сиво крзно, но има карактеристична црвена боја на главата во облик на капа и бел врат. . Има црни уши и упадливи бели очни капаци, поради што се нарекува и „четириок мајмун“. Опашката му е темносива и подолга од телото, и често ја држи со белиот врв над главата. Има долги катници и многу големи секачи. Во заробеништво, мажјаците тежат просечно 9-10 кг, а женките 7,5-8,6 кг. Без опашката, мажјаците се долги 47–67 см, а женките 45–60 см.
Живеалиште и распространетост
Црвенокапиот мангабеј се среќава во шуми сместени во крајбрежни појаси, мочуришта, мангрови и долини, од западна Нигерија, на исток и запад во Камерун, како и ширум Екваторска Гвинеја, Габон и по атлантскиот брег на габонско-конгоанската граница.
Поведение
Овие мајмуни живеат во големи групи од по 10 до 35 единки, вклучувајќи неколку мажјаци. Општат со кресоци и лаење, што служи за одржување контакт со ќленовите нха групата и означување на нејзината местоположба во однос на други групи. Се храснат со плодови и семиња, но јадат ио листови, зеленило, цветови, безрбетници, печурки, измет и смола. Немаарт определена сезона на парење, а половата зрелост ја достигнуваат на возраст од 5 до 7 години. Во росек, бременоста трае 170 дена.
Закани
Во 2006 година, било проценето дека годишно околу 3.000 црвенокапи мангабеи се ловат во крајбрежните шуми Крос-Санага-Биоко за трговија со месо.
Заштитен статус
Црвенокапиот мангабеј се води како ранлив вид во црвениот список на МСЗП поради губитокот на живеалиштето и ловењето за месо. Наведен е и во Прилог II од CITES и во класата Б на Африканската спогодба за заштита на природата и природните ресурси.
Сара Пастрана
Сара Елизабет Пастрана (родена на 12 март 1999 година) е пливачка од Хондурас. Таа се натпреварувала во дисциплината 200 метри слободно за жени на Летните олимписки игри 2016 година.
Во 2019 година, таа го претставувала Хондурас на Светското првенство во водени спортови во 2019 година што се одржа во Гвангжу, Јужна Кореја. Таа се натпреварувала на 200 метри слободно за жени и на 400 метри слободно за жени. Во дисциплината 200 метри таа не се пласирала за да се натпреварува во полуфиналето и на дисциплината 400 метри не се пласирала за да се натпреварува во финалето.
Ќутет (тврдина)
Тврдината Ќутет  е тврдина која се наоѓа на планината Косовска Митровица, Косово. Се наоѓа на надморска висина од 850 метри.
2012 (филм)
2012 е американски филм од 2009 год, режиран од Роланд Емерих. Филмот е дистрибуиран од „Columbia Pictures“, а со снимање започнал во август 2008, во Ванкувер.
Синопсис
Според календарот на Маите, на 21 декември 2012 година ќе се случи крајот на светот и човештвото. Кога глобалната катаклизма ќе го претвори светот во тотален хаос, разведениот писател на научно-фантастични романи Џексон Куртис, ќе ги проучува прастарите предвидувања сè со цел за спречување на тотално уништување на човечкиот вид.
Во 2009. година, ценетиот тим на научници потврдуваат глобално уништување и дека светот каков што го знаеме наскоро ќе исчезне. До 2012. планот на светските водачи е да спасат што повеќе луѓе, но невозможно е да ги спасат сите. Кога Џек и неговите две деца отпатуваат кон Јелоустоун, и случајно наидуваат во исушено езеро и откриваат тајна на скорешната апокалипса која ја криела владата дотогаш. Џексон мора да ја преземе работата во своите раце додека тргнува на паралелна трка за да се спаси себеси и својата фамилија. Притоа се сведоци на потреси, вулкански ерупции, цунами, и сите други елементирани непогоди, кои Земјата му ги нанесува на човештвото.
Црква „Св. Ѓорѓи“ - Гаскарка
Свети Ѓорѓи (Αγίου Γεωργίου Καλοχωρίου) — црква во селото Градобор, Солунско, Егејска Македонија. Влегува во состав на Неаполско-ставруполската епархија на Цариградската патријаршија.
Храмот е осветен во 1935 г. од солунскиот митрополит Генадиј. Претставува трикорабна базилика. Ремонтирана е во 1941 и 1947 г. Со порастот на христијанската заедница во 1950-те започнала изградба на поголема црква — денешниот храм „Св. Ѓорѓи“. Изградбата траела сè до 1982 г. Отворен е на 8 октомври 1989 г. од митополитот Дионисиј Неаполско-ставруполски.
Список на марки на пури
Ова е список на марки на пури во некои земји во светот. Можно е и две или повеќе марки да го носат истото име, споменатата е оригинална (на пр. Монтекристо е ставен под Куба, иако постојат две други марки со исто име од Доминиканската Република и Мексико).
Куба
Глобални марки:
Мултилокални марки:
Локални марки:
Укинати марки:
Гајде (Албанија)
Гајде — село во јужна Албанија. Селото се наоѓа во областа Белград, Белград и општина Пошње.
Фарнштет
Фарнштет (Farnstädt) — општина во округот Зале, во Саксонија-Анхалт, Германија. Од 1 јануари 2010, Алберштет се припоил кон Фарнштет.
Магнетопауза
Магнетопауза е остра граница помеѓу магнетосферата и плазмата што ја опкружува. Според планетарната наука, магнетопаузата е граница помеѓу магнетното поле на планетата и сончевиот ветер. Магнетопаузата се појавува на она место каде што се воспоставува рамнотежа меѓу притисокот на динамичкото планетарно магнетно поле и динамичкиот притисок на сончевиот ветер. При промена на притисокот на сончевиот ветер, магнетопаузата (како одговор на таа промена) се шири кон вселената или се собира навнатре кон планетата. Брановите долж магнетопаузата се движат во насока на струењето на сончевиот ветер за да се спотистават на малите варијации во притисокот на сончевиот ветер и на Келвин-Хелмхолцовата нестабилност.
Карен Вилорио
Карен Алехандра Вилорио Мучник (родена на 27 мај 1993 година) е пензионирана пливачка од Хондурас. Таа се натпреварувала на Летните олимписки игри 2012 година. Родена е во Тегусигалпа.
Магнетопауза
Сончевиот ветер со надзвучна брзина минува низ ударен лак каде што се менува неговата насока, така што поголемиот дел од плазмата на соларниот ветер се пренасочува странично од магнетопаузата, слично како кога брод плови низ вода. Појасот меѓу лачниот удар и магнетопаузата се вика магнетна обвивка. На Земјата и на сите други планети со природно магнетно поле, дел од плазмата од сончевиот ветер успева да продре и потоа да биде заробена во магнетосферата.
Сонцето и другите ѕвезди со магнетни полиња и ѕвездени ветрови имаат сончева магнетопауза или хелиопауза каде што ѕвездената средина е ограничена со меѓуѕвездената средина.
Одлики
Пред ерата на вселенски истражувања, се сметало дека меѓупланетарниот простор се состои од вакуум. По сончевиот блесок и супер геомагнетната бура од 1859 година се увидело дека Сонцето за време на овој настан исфрла плазма. Чепмен и Фераро   сметале дека оваа плазма емитирана по ерупција на Сонцето, по што се појавил блесокот, го нарушила магнетното поле на планетата (настан познат како геомагнетна бура). Судирот меѓу честичките во плазмата во меѓупланетарна средина е многу мала, а електричната спроводливост е толку висока што плазмата може да се смета како бесконечен проводник. Во вакуум магнетното поле не може да пробие низ нешто со бесконечна спроводливост. Чепмен и Бартелс (1940) го илустрирале овој концепт преку ставање на плоча со бесконечна спроводливост, поставена од дневната страна на диполот на планетата како што е прикажано на шематскиот приказ. Линиите од магнетното поле каде што е ден се свиткани. На помали географски ширини, линиите од магнетното поле се турнати навнатре. На поголеми географски ширини, линиите од магнетното поле се туркаат наназад и врз поларните региони. Границата помеѓу областа во која доминира магнетното поле на планетата (т.е. магнетосферата ) од една страна, и плазмата во меѓупланетарната средина од друга страна, е магнетопауза. Магнетопаузата е постојана одлика на просторот во близина на секоја планета со магнетно поле.
Линиите на магнетното поле од планетарното магнетно поле не се статични. Тие постојано се спојуваат или се здружуваат со линиите на магнетно поле од меѓупланетарното магнетно поле. Линиите од споеното поле се префрлаат назад преку половите во планетарната магнетна опашка. Во опашката, линиите на магнетно поле од планетарното магнетно поле повторно се спојуваат и почнуваат да се движат кон ноќната страна на планетата. Физиката на овој процес за првпат била објаснета од Данџи (1961).
Ако се претпостави дека магнетопаузата е само граница помеѓу магнетното поле во вакуум и плазмата со слабо магнетно поле која ја има во него, тогаш магнетопаузата би се дефинирала со електрони и јони кои продираат еден жирорадиус во доменот на магнетното поле. Бидејќи жиро-движењето на електроните и јоните е во спротивна насока, електричната струја тече долж границата. Но, вистинската магнетопауза е многу посложена.
Проценка за растојанието до магнетопаузата
Ако се занемари притисокот од честичките во магнетосферата, може да се процени растојанието до делот од магнетосферата што е свртена кон Сонцето. Условот што треба да се задоволи за пресметката на растојанието е дека динамичкиот притисок од сончевиот ветер е еднаков на магнетниот притисок од магнетното поле на Земјата :
каде \rho и v се густина и брзина на сончевиот ветер, а B(r) е јачината на магнетното поле на планетата во SI единици (B во T,μ 0 во H/m).
Решавањето на оваа равенка за r води до проценка на растојанието
Растојанието од Земјата до подсоларната магнетопауза варира во зависност од сончевата активност, но обично растојанието е меѓу 6 до15 Земјини полупречници (R_{\oplus}). Емпириските модели кои користат податоци за сончевиот ветер во реално време можат да дадат проценка за местоположбата на магнетопаузата во реално време.
Магнетопаузи во Сончевиот Систем
Истражувањето на магнетопаузата се спроведува со користење на LMN координатен систем (кој е збир на оски). N лежи во нормала на магнетопаузата нанадвор кон магнетопокривката, L лежи долж проектираната оската на диполот кон магнетопаузата (позитивна кон север), а M ја комплетира тријадата покажувајќи кон хоризонтот на изгрејсонце.
Венера и Марс немаат планетарно магнетно поле и немаат магнетопауза.
Белешки
<references group="бел" />
Античка книжевност
Античката книжевност или класична книжевност е книжевност напишана во античките времиња,при што се мисли на книжевност од регионите и времето на Стара Грција и Римското Царство, но тука се смета и предисториска книжевност од развојот на првото писмо и книжевност во Месопотамија,Египет,Персија,Индија и Палестина сè до почеток на средновековна книжвност. Под класичната литература често се мисли на книжевноста напишана на еден од класичните јазици: хебрејски, грчки и латински во текот на времето кое се совпаѓа со античките времиња и тоа е книжевноста која е запишана, а не усно пренесена.
Предкласичен период
Најстарото познато писмо е сумерското клинесто писмо кое се појави кон крајот на 4 милениум п.н.е. Системот на пишување набрзо се шири на Ориентот, Индија и Кина. Сумерската книжевност главно се занимавала со практични работи - натписи на надгробни споменици - како и египетската книжевност која била главно од религиозна природа. Во раната египетската литература меѓу другото спаѓа и Книга на мртвите. Хамурабиевиот законик и други световни текстови може да се најдат во добра состојба и покрај тоа што се напишани неколку милениуми п.н.е. Асирскиот-вавилонската литература продолжува со сумерската традиција, но придонесува за развојот на филозофијата, правото и астрономијата.
Син-леки-унини се смета за најстар познат писател, зашто се мисли дека го напишал епот за Гилгамеш, а понекогаш и ќерката на Саргон од Акад, Ен-хеду-ана која исто така била поет. Околу 500 година п.н.е. доаѓа до големи промени во овие области,што обично се смета како граница на класична ера. Во овој период настануваат неколку религии и се појавуваат неколку големи филозофи. Третата епоха во период од 20 г. до 500 г. се смета за доцна антика.
Жанрови
Првите текстови биле од практично значење и пробале да го забележат ветувањето, должината на владењето,законите и сл. Во текот на времето книжевноста доби верски карактер и обработуваше митови, во облик на настанување на светот или приказните за животот после смртта како и пророштвата. Белетристика настанува со верските химни и песни кои подоцна прераснуваат во драми. Еповите и сагите се создаваат во областите помеѓу легендите и историјата. Белетристиката обично е напишана во стихови и изведувана е низ музика и танц, додека текстовите на световниот карактер биле напишани во проза. Некои приказни од Египет се напишани во проза, но во касно античко време почнувала постепено прозата да преминува во епика. Следствено со развојот на науката доаѓа до создавање на научни текстови како во Вавилон така и во Индија,Кина и Египет, а подоцна и во хеленизмот.Научната книжевност е една од најстарите гранки на книжевноста и важен период во филозофијата. Значењето на обликот книжевен жарн станува наскоро важен. Во Индиската книжевност се создава граматиката (Јаска и Панини) и поетска збирка собрана во Веданти. Непосредно пред и во текот на хеленизмот се воведува граматиката, каталогизацијата, поетиката, реториката и други метакнижевни студии на Блискиот Исток и Европа помеѓу останатите и од страна на Калимаха, софистите, Платон и Аристотел.
Влијание
Џакомо Леопарди смета дека само античките поети биле поети.
Гелен
Гелен (Göhlen) — општина во округот Лудвигслуст-Пархим, во Мекленбург-Западна Померанија, Германија.
Куќиште (Дабниште)
Куќиште — населба и некропола од римското време во атарот на селото Дабниште, Македонија. На 500 метри источно од селото, во лозјето на Т. Ставрев се среќаваат фрагменти од керамички садови, тегули и имбрекси. Откриена е надгробна стела со грчки натпис, како и повеќе гробови.
Космос-1991
Космос-1991 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 18 јануари 1989 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1991 бил воен сателит за фотографска картографија.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,1 минути, додека аголот на наклонетост на орбиталната рамнина во однос на рамнината на екваторот изнесувала 69,9°. Најголемото растојание од Земјата го достигнал на 414 км, а најмалото на 347.
Дипломатски ранг
Дипломатски ранг е систем од професионален и социјален ранг кој се употребува во светот на дипломатијата и меѓународните односи. Со текот на времето се конкретизирал на меѓународни основи.
Рангови
Сè до почетокот на XIX-от век, секоја Европска нација имала свој сопствен систем за дипломатски ранг. Релативните рангови на дипломатите од различни нации биле извор на значајна расправа, создадени повеќе од инсистирањето на поголемите нации нивните дипломати да бидат повисоко рангирани од оние на помалите нации, што се одразува со табеларен распоред.
Во обид да го реши проблемот, Конгресот на Виена од 1815 г. официјално основа меѓународен систем за дипломатски рангови.
Четирите рангови во системот се : 1. Вонреден и Ополномоштен Амбасадор („Амбасадор“). Амбасадорите се официјални претставници на шефот на државата. Еквивалент е а во некои традиции прв меѓу еднакви primus inter pares е папскиот нунције, Амбасадорот на Светата Столица. Во Комонвелт земјите, еднаквиот назив што се употребува е Висок Комесар; оваа личност повеќе ја претставува владата отколку шефот на државата. 2.Вонреден дипломатски претставник и Ополномоштен Министер. Обично се опишува само како Министер, Дипломатски претставник е претставник со ополномоштени власти (т.е. целосна дозвола да го претставува шефот на државата), но се рангира под Амбасадор. Иако тоа било вообичаено пред ΙΙ-та Светска војна, називот сега е надвор од употреба.
3. Министер резидент или Резидентен Министер, или едноставно Министер, е екстремно реткиот, најнизок ранг на Амбасадорот, само над вршителот на должноста (chargé d’affaires) – кои се сметаат за замена или дејствувачки Амбасадори. 4. Вршител на должност (chargé d’affaires). Овој термин на француски значи „одговорен е за работа“. Како што името предлага, вршител на должноста е одговорен за работи на дипломатската мисија обично во привремено отсуство на дипломат од повисок ранг. Привремениот вршител на должноста ad interim или само „a.i“ најчесто служи како Амбасадор за време на привременото отсуство на Амбасадорот, додека пак на вршителот на должноста му остануваат истите функции и должности како Амбасадор, и е акредитиран не за шефот на државата туку за министерот за надворешни работи на земјата што го прима.
Како што се покажа, овој систем за дипломатски ранг не направи ништо за да го реши проблемот на приоритетот на нациите. Употребените соодветни дипломатски рангови ќе бидат утврдени од приоритетот меѓу нациите; така што размените на амбасадорите (највисокиот дипломатски ранг) ќе биде зачуван помеѓу главните нации, или блиски сојузници и поврзани монархии. Спротивно од тоа, главната нација веројатно само ќе прати дипломатски претставник на помала нација, која за возврат ќе прати дипломатски претставник на главната нација. Како резултат на тоа, САД не го користела рангот за Амбасадор сè до нивното појавување како водечка светска сила на крајот од XIX-от век. Навистина, до средината на XX-от век мнозинството од дипломатите во светот биле од рангот на дипломатски претставник.
По II-та Светска војна, повеќе не се сметало за прифатливо некои нации да се третираат како потчинети во однос на други одредени во доктрината за еднаквост на независните држави на Обединетите Нации; поради тоа повеќето дипломатски претставништва биле унапредени во амбасадори и употребата на рангот Министер за дипломатски мисии - највисоко рангирани функционери постепено престанал да постои. Последното дипломатско претставништво на САД во Софија, Бугарија, бил унапреден во амбасада на 28 ноември 1966 г. Таму каде што овие рангови сè уште постојат, нивните вршители на должности обично вршат функција на шеф на амбасадски сектор или заменик амбасадор.
Билатерална дипломатија
Разликата помеѓу управниците и службениците во секој случај не е јасна. Повисоките по ранг службеници (како што се првиот и вториот секретар) често ги управуваат дипломатите со понизок ранг и персоналот изнајмен на одредени места.
Во практиката на современата дипломатија има голем број на дипломатски рангови под Амбасадорот. Бидејќи повеќето делегации сега се управувани од Амбасадор, овие рангови ретко ја означуваат релативната важност на мисијата (или својата домашна нација), но всушност се одразуваат на хиерархијата на дипломатските поединци во границите на нивните сопствени дипломатски кариерни курсеви на дејствување на народот и на дипломатскиот кор во народот – домаќин:
Вршител на должност
Вршител на должност и привремен вршител на должност е посебна титула која се употребува кога Амбасадорот (или друг шеф на делегацијата) не е присутен, не бил назначен или не е компетентен да врши должност на одредена локација. Најчесто, ad interim (привремениот) chargé (како што е често опишан) е уште еден член на персоналот (обично вториот највисок службеник) кој е акредитиран во земјата – домаќин заради привременото отсуство на Амбасадорот. Во такви случаи, дипломатската делегација ја известува локалната влада (обично Министерството за надворешни работи) со помош на дипломатска нота (писмо) дека одредена личност била назначена за вршител на одреден или неопределен временски период. За разлика од Амбасадорот, одредената согласност на владата - домаќин не е потребна.
Аташе
Терминот аташе се употребува за кој било дипломатски претставник кој не припаѓа во стандардните дипломатски рангови, најчесто затоа што тие не се (или традиционално не биле) членови на дипломатската служба на земјата испраќач или Министерството за надворешни работи и поради тоа само биле поврзани за дипломатската делегација. Најчестата употреба е за воени аташеа, но дипломатската титула може да биде употребена за која било личност или функција како што е наложено. Бидејќи административниот и стручниот персонал имаат корист само од дипломатскиот имунитет, некои држави може рутински да го назначат помошниот персонал како аташе. Како резултат на тоа, аташето не означува ниту еден ранг или функција (освен во Советската и пост-Советската дипломатска служба, каде аташето е најнискиот дипломатски ранг на дипломатите посветени на кариерата). Треба да се забележи дека многу традиционални функции на функционерот, како што се аташе за печат или аташе за култура, не се формални титули во дипломатската пракса, иако по навика тие може да се употребат.
Употребата низ целиот свет
Повеќето држави низ целиот свет имаат некаква форма на внатрешен ранг, приближно паралелно на дипломатските рангови, кои општо земено се употребуваат во нивната дипломатска служба или државна администрација. Сепак, поклопувањето не е прецизно од различни причини, со вклучување на фактот дека според дипломатската употреба сите амбасадори се од ист ранг, но јасно е дека амбасадорите од повисоките рангови се испраќаат на поважни должности. Некои земји може да направат одредени поврзувања или споредби со воените рангови.
Дипломатската служба на САД
Во дипломатската служба на САД, систем на лични рангови е употребен кој приближно одговара на овие дипломатски рангови. Личните рангови се разликуваат како „Висока Дипломатска служба“ (ВДС) или „Членови на Дипломатската служба“.
Ранговите на ВДС, од горе надолу, се:
Според САД, овие се совпаѓаат со 4-от, 3-от, 2-от и 1-от орден Општи команданти и Команданти на флота во војската, по наведениот редослед. Службениците на овие рангови може да служат како Амбасадори и да ги имаат највисоките функции во дипломатската делегација.
Членовите на дипломатската служба се состојат од две групи: Службеници на Дипломатската служба и Експерти на Дипломатската служба. Ранговите се спуштаат од највисокиот, ДС-1, кој е еднаков на Полковник во војската, до ДС-9, најнискиот ранг во личниот систем на дипломатската служба на САД. (Повеќето членови кандидати посветени на кариерата во Дипломатската служба почнуваат од нивото ДС-5 или ДС-6). Личниот ранг е различен од и не треба да се замешува со дипломатскиот или конзуларниот ранг именуван за време на назначувањето на одредена дипломатска или конзуларна делегација.
Во голема делегација, неколку високи службеници на Дипломатската служба може да служат под Амбасадорот како Министри-советници, Советници, Први Секретари и Аташеа; во мали делегации, ДС-2 може да служи како прв Министер-советник на Амбасадата.
Министерството за надворешни работи и трговија на Австралија
Како што е случајот со другите Комонвелт јавни слуги, службениците од Министерството за надворешни работи и трговија (МНРТ) се распоредени во четири општи групи (ВВ1 до ВВ4), со Извршната служба на Високите службеници (ИСВ) (SES – Senior Executive Service – ИСВ група 1 до ИСВ група 3) движејќи се од горе надолу.
Амбасадорите, Високите комесари и Генералните конзули обично доаѓаат од Извршната служба на Високите службеници, иако во помали работни места Амбасадорот може да биде ВВ4 службеник. Општо земено (има и варијанти во рангирањето и номенклатурата помеѓу работните места и функциите), Советниците се претставени од ВВ4 службениците; Конзулите и Првите и Вторите Секретари се ВВ3 службеници а Третите Секретари и Заменик – конзулите се ВВ2 службеници. МНРТ назначува само ограничен број од ВВ1 персоналот од ниското ниво во странство. Во големи делегации ИСВ службеник кој не е Амбасадор може да биде назначен со рангот Министер.
Мултилатерална дипломатија
Понатаму, покрај овој традиционален начин на билатерална дипломатија, како правило за постојани основи за резиденција (иако понекогаш има удвојување на друго место), биле создадени одредени рангови и функции специјално за мултилатерална дипломатија:
Специјални дипломатски претставници
Други специјални дипломатски претставници биле создадени ad hoc. Посебни држави, често регионални сили го направиле истото:
Конзуларен колега
На посебна конзуларна функција, службениците ќе имаат само конзуларна титула. Службениците на конзуларни функции поради тоа може да имаат конзуларни титули, но нема да бидат вмешани во традиционални конзуларни активности и всушност се одговорни за трговија, културолошки или други работи.
Конзуларните службеници, бидејќи формално се подалечни од политички деликатните аспекти на дипломатијата може полесно да даваат голем избор на услуги на обичните граѓани, претпријатија итн. Тие може да бидат побројни бидејќи дипломатските делегации се назначени да работат само во главните градови на државите, додека конзуларните службеници исто така се поставени и во други градови. Како и да е, не е ретко за некои поединци да бидат префрлени од една хиерархија во друга и за конзуларните службеници да служат во главниот град извршувајќи строго конзуларни должности во границите на „конзуларната служба“ на дипломатска функција т.е. во границите на амбасада. Некои земји рутински ги обезбедуваат нивните службеници на амбасадата со конзуларни задачи вклучувајќи ги оние без официјални конзуларни одговорности, бидејќи конзуларната задача и дозволува на поединецот да легализира документи, да потпишува одредени документи и да прифаќа други одредени потребни функции.
Во зависност од праксата на посебната држава, „конзуларните услуги“ може да бидат ограничени на услуги обезбедени за граѓани или жители на државата испраќач, или да бидат проширени за да вклучуваат на пр. услуги за виза за граѓаните од земјата – домаќин.
ОУ „Гоце Делчев“ - Робово
Училиштето „Гоце Делчев“ во с. Робово е подрачно училиште на централното основно училиште од село Босилово, Општина Босилово.
Историја
Училиштето во Робово е едно од најстарите во регионот. Во 1860 година Арсениј Костенцев го открил во домот на месниот жител Мицо Караџа првото училиште во Струмичката каза. Во училиштето Костенцев бил четири години учител во самото училиште доаѓале деца на чорбаџии и од соседните села Сачево, Муртино, Моноспитово, со вкупно 45 деца. Училиштето работело по буквари и други учебници, набавени од печатницата на Константин Држилович, и донесени од Солун.
Оберстдорф
Оберстдорф (германски: Oberstdorf) — град во германската сојузна покраина Баварија. Тој е еден од 28-те општински центри во областа Горен Алгој.
Знаменитости
Во центарот на Оберстдорф постои црква чиј висок врв служи како обележје во движењето низ градот. Врвовите на Небелхорн и Фелорн даваат драматичен поглед на Алпите. На Небелхорн може да се стигне со голема железница. Оберстдорф е еден од највисоките трговски градови во Германија.
Нешто надвор од градот бил изграден центар за современи уметнички слајдови, кој содржи три затворени лизгалишта, од кои некои се отворени за граѓаните, за рекреативни лизгања.
Посетителите можат да возат со уникатен жичара до врвот на скокот на Хани Клопфер.
Географија
Градот е на надморска височина од 813 метри. Областа на општината е 229.7. Во самиот град, според проценката за 2010 година, живееле 9.974 жители. Просечната густина на населеност изнесува 43 жители. Има регионален код 9780133.
Олег Блохин
Олег Блохин (Олег Володимирович Блохін; р. во ) — поранешен советски фудбалер кој моментално работи како фудбалски тренер во Украина. Тој долги години бил селектор на фудбалската репрезентација на Украина, а денес работи како екипен менаџер на Динамо Киев. За време на својата играчка кариера, тој играл на позицијата најистурен напаѓач во Динамо Киев и во фудбалската репрезентација на СССР. Во 1975 г. го добил признанието „Најдобар европски фудбалер“, со што станал првиот Украинец носител на такво признание.
Блохин во два наврати бил избран за пратеник во Врховната рада на Украина, и тоа на парламентарните избори во 1998 и 2002. Негова сопруга била украинската гимнастичарка и светски шампион Ирина Дерогина, со која се развел во раните 1990-ти. Со неа ја има ќерката Олевна Блохина, која ја компонирала химната на Европско првенство во фудбал 2012.
Галина
Галина — село во јужна Албанија. Селото се наоѓа во областа Белград, Белград и општина Сиње.
Булган, Архангај
Булган (Булган) е област во Архангај провинцијата во централна Монголија. Во 2009 година, населението било 2.434 жители.
Памела Васкез
Памела Васкез (родена на 10 март 1981 година) е поранешна пливачка од Хондурас, специјализирана за натпревари во слободен стил на средни патеки. Васкез се натпреварувала само на 200 метри слободно за жени на Летните олимписки игри 2000 година во Сиднеј. Таа добила билет од ФИНА, во рамките на програмата Universality, со време на влез од 2:12.87. Таа учествувала на жештината еден против двајца други пливачи Ниша Милет од Индија и Марела Мамун од Сириската Арапска Република. Таа се тркала до втората носителка со време од 2:15.83 минути, заостанување зад лидерот Милет за речиси седум секунди. Васкез не успеала да се пласира во полуфиналето, бидејќи се пласирала на триесет и осмото место во генералниот пласман во прелимите.
Адријано Челентано
Адријано Челентано (Adriano Celentano; роден на 6 јануари 1938 Милано) — италијански пејач, композитор, глумец, филмски режисер и телевизиски водител.
Животопис
Челентано се родил во Милано. По потекло е од Фоѓа, град во јужната италијанска покраина Апулија, од каде потекнувале неговите родители, кои се доселиле на север за подобра работа и подобар живот.
Бил опседнат со Елвис Присли, и на почетокот на 1950-те години, другите го викале „италијански Елвис“. Во својата рана фаза, бил познат поради тоа што играл исто како Елвис, како хула хоп играч. Неговата кариера трае 40 години и во Италија е еден од најхуманите пејачки ѕвезди. Продал милиони плочи, се појавил во бројни ТВ емисии и бројни филмови.